Марґита Лучечко

Марґита Лучечко (16. юний 1909—†24. юлий 1988) директорка, наставнїца, дружтвена активистка.

 Биоґрафия 
alt=Марґита Лїкар з приятелями|thumb|423x423px|<div style="text-align: center;">Марґита Лїкар (и штредку) з приятелями 21. септембра 1926. року
Марґита Лїкар ше народзела 16. юния 1909. року у Руским Керестуре. Родичи Михайло Лїкар, пивцоучитель и Вилма Лїкар (народзена Бучко), закончела гражданску школу. Марґита мала ище седем братох и шестри: Корнел (1898), Йоланда (Беба) (1901), Мария (Манда) (1902), Йовґен (1904), Елемир (1905), Иринка (1913) и Аранка (1915).

Основну школу Марґита Лїкар закончела у Дюрдьове, а Штредню фахову школу за схопносци и ручну роботу у Заґребе. 

Робела як директорка Ремеселнїцкей школи у Сримскей Митровици, а потим прешла робиц до Основней школи Петро Кузмяк у Руским Керестуре дзе робела як вихователька и наставнїца подобового и музичного воспитаня. Тиж преподавала предмет хтори ше волал Ґаздовство, а була и дириґентка школского хору и дзивоцкого оркестра мелодикох у основней школи.

Орґанизовала и тримала валалским женом курси за сучасне варенє и водзенє обисца, скраванє, шице, вишиванє и други ручни роботи.
Одала ше за др Ивана Лучечку, ветеринара.alt=Наша кухарка з 1953. року|thumb|230x230px|<div style="text-align: center;">Наша кухарка з 1953. рокуМарґита Лучечко  умарла 24. юлия 1988. року. Похована є у Руским Керестуре коло свойого супруга хтори умар 1978. року.

Шицок свой рухоми и нєрухоми маєток завитовала и зохабела апацом Грекокатолїцкей церкви у Руским Керестуре.

 Образовна робота 
Року 1953. Марґита Лїкар написала приручнїк за ґаздинї Наша кухарка (Видавательне - друкарске предприяце Руске слово Руски Керестур), хтори мало скоро кажде руске обисце и хтори унапредзел квалитет костираня Руснацох. Приручнїк Наша кухарка, як повторене и дополнєне виданє, з финансийну потримовку ширшей фамелиї Лїкар и фирми Алимента обявело Дружтво за руски язик, литературу и културу з Нового Саду 2007. року.
 Ґалерия 

 Литература 
 Тамаш, др Юлиян, „Просвитни роботнїки 1944-1991. рокˮ, Руски Керестур, лїтопис и история (1745-1991), Месна заєднїца Руски Керестур, 1992,  бок 414.

 Вонкашнї вязи 
 Марґита Лїкар  Наша кухарка, повторене и дополнєнє виданє, 2007. рок

 Мр Гелена Медєши, Здравє на уста уходзи: Марґита Лїкар, Наша кухарка, Зборнїк роботох STUDIA RUTHЕNICA 12 (25), 2007, б. 184-186.

 Гелена Гафич-Стойков, Рецензия кнїжки Наша кухарка Maрґити Лїкар, Зборнїк роботох STUDIA RUTHЕNICA 12 (25), 2007, б. 186-167.

 Ясмина Чакан Вицкович, Пахи и смаки з бабовей кухнї: Рeцeнзия кнїжки Наша кухарка Марґити Лїкар, Зборнїк роботох STUDIA RUTHЕNICA 12 (25), 2007, б. 187-188.


Катеґория:Руснаци у Сербиї
Катеґория:Керестурци
Катеґория:Наставнїки
Катеґория:Дириґенти
Катеґория:16. юний
Катеґория:Народзени 1909
Катеґория:24. юлий
Катеґория:Умарли 1988